‘Sjokolade-oudit’ los wrang smaak in die mond‘n Blik Quality Street-sjokolades. (Foto: Quality Street UK/Twitter) Sosialemediagebruikers het heftig gereageer nadat een sjokolade-entoesias die aantal sjokoladevariante in ŉ blik Quality Street getel het. Stephen Hull, hoof van die digitale departement by ITV News, het besluit om een van dié blikke te oudit en die bevindinge op Twitter gedeel. Hy het gevind dat die blik altesaam 85 sjokolades bevat, maar slegs vier karamel- en groen driehoeksjokolades. “Daar is net vier (4,7%) pers sjokolades, terwyl daar 11 (12,9%) oranje sjokolades is,” skryf hy. Hull het hierdie verskynsel as nog ŉ slag vir 2020 beskryf. “By wie kla ek? #inequalitystreet.” Sy twiet is reeds meer as 11 000 keer gedeel en 60 000 keer gelike. Chris Tate-Davies, voorsitter van die Hook Norton-voetbalklub, het Hull se bevindinge geverifieer met sy eie blik Quality Street. Hy het gevind dat die pers sjokolades en groen driehoeksjokolades weereens die minste in die blik was, en dat die aarbeisjokolade die meeste was. Intussen het tientalle mense op Twitter hul eie “sjokolade-oudits” gedeel. Die konsensus was algehele verontwaardiging onder sosialemediagebruikers. “Dít is verkeerd. Die oranje sjokolade moet nie eens in die blik wees nie,” skryf een gebruiker. ŉ Ander een het opgemerk dat Hull én Davies min groen driehoeksjokolades het. “Sover ek weet, is hulle al 60 jaar of langer onderverteenwoordig. Jy moet vinnig spring as hulle jou gunsteling is.” Quality Street het glo die sjokolade-entoesiaste geantwoord met ŉ vredesaanbod, berig die Mirror. “Jy kan nou blikke koop met sjokolades van jou keuse. Jy kan selfs ŉ hele blik met net een samestelling van sjokolade kies.” Bit of spare time on my hands today so I audited the unopened Quality Street tin. Just 4 purples (4.7%) and yet a massive 11 (12.9%) orange ones. Another blow for 2020. Who do I complain to? #inequalitystreet pic.twitter.com/8cDu6yDbcP — Stephen Hull (@stephenbhull) November 29, 2020